GiliGold/VAD_KnessetCorpus huggingface dataset:
אופיר אקוניס: במשך השנים כשמדיניות עיריית תל-אביב היתה לבנות מגדלים לעשירים, אירע המהפך הגדול.
אופיר אקוניס: אגב, גם חלק משכונת יד אליהו - לא כל השכונה - נבנה בבנייה לזוגות צעירים.
אופיר אקוניס: זו היתה מדיניות ממשלתית, ואני לא מבין מתי היא התפוגגה.
אופיר אקוניס: היא פשוט לא קיימת היום.
אופיר אקוניס: האם את יכולה להסביר לנו למה?
אופיר אקוניס: אין דבר כזה, לא מחייבים אף אחד לבנות לזוגות צעירים.
סימונה טסטה: יש את התוכנית של מחיר למשתכן שאנחנו מנסים מאוד חזק לקדם, וזה לא פשוט לשכנע גם את ראשי הערים לבנות יחידות דיור קטנות.
סימונה טסטה: ראשי הערים מבקשים היום לבנות 4 ו-5 יחידות ודירות גדולות.
אופיר אקוניס: דיברו על 25% מהבנייה.
סימונה טסטה: בסדר.
סימונה טסטה: במשרד שלנו עובדים, ומנסים ל - - -
אייל יצחקי: ראשי ערים מתנגדים בכל צורה שהיא לכניסת אוכלוסיות חלשות, ועושים את הכול כדי שזה לא יקרה על-ידי הגדלת אחוזי הבנייה והקטנת מספר הדירות כך שהדירות תהיינה גדולות.
אייל יצחקי: כלומר, לדחוק החוצה רק שלא ייכנסו.
אופיר אקוניס: אני שואל את המדינה, האם היא לא יכולה לחייב חלק?
קריאה: ועדה מקומית תכנון ובנייה.
יוכי יהל: כיוון שמדובר במחירי קרקע מאוד גבוהים, ברור מה ייבנה שם.
יוכי יהל: אילו ניתן היה בחקיקה - ואולי בדרך אחרת - לחייב את אותם יזמים להקציב 25% - 30% לדירות ברות ההשגה, זה היה יכול לפתור חלק גדול מהעניין.
יוכי יהל: שנית, במהלך חקיקה טובה קורים גם דברים מכוערים, ואני מקווה שידאגו שזה לא יקרה פה.
יוכי יהל: אני רק רוצה להביא דוגמה אחת שפורסמה בעיתונות בטלוויזיה.
יוכי יהל: בבניין ששייך לעיריית רמת גן הושאר דייר בן 83 ובת זוגו במסגרת פינוי בינוי.
כרמל שאמה-הכהן: איפה ברמת גן?
יוכי יהל: זה פורסם בעיתונות ובטלוויזיה.
יוכי יהל: לא היה דחוף להם לפנות אותו מכיוון שבמקום הדירה שלו יהיה פארק.
יוכי יהל: אבל, הרסו את הכבישים מסביב, הכניסה לבית שלו נסגרה.
יוכי יהל: הוא גר בענן אבק.
יוכי יהל: כל זה גורם לכך שהם לא יכולים לגור שם.
יוכי יהל: אני מקווה שידאגו לכך שדברים כאלה לא יקרו, ושיהיה מי שידאג לזה.
אופיר אקוניס: שלמה, בבקשה.
שלמה מסלאוי: הדברים האלה אולי טובים בתיאוריה.
שלמה מסלאוי: אבל, אנחנו מדברים פה לאחר מעשה.
שלמה מסלאוי: התושבים פה אומרים לך שהיזם בא ואומר שזה המקום שלו, ושאין להם מה לעשות פה.
שלמה מסלאוי: הם מרגישים מאוימים.
שלמה מסלאוי: צריך קודם כל לעצור את העניין הזה, לראות איך מטפלים בזה.
שלמה מסלאוי: בדיון שהיה לנו בשכונה אני גם אמרתי שצריך שיהיה כאן נציג שייתן תשובות, ואין פה נציג.
שלמה מסלאוי: עם כל הכבוד, יש דיון.
שלמה מסלאוי: אבל, אנחנו לא מגיעים לשום מקום.
אופיר אקוניס: הנציגה לא ידעה שעוסקים בשכונת הארגזים, למרות שהדבר היה כתוב בצורה ברורה.
אופיר אקוניס: אני מבקש ממך לפגוש אותם בהקדם.
אורנה לוי: לבוא אלינו לשכונה.
סימונה טסטה: מאחר וזה לא תחום טיפולי, אני אקח מהם את הפרטים, ואני אפנה את זה למר ישראל שוורץ שאחראי על התחום הזה.
סימונה טסטה: התשובות אצלו.
אורנה לוי: הוא מכיר אותנו, הוא ראה אותנו, הוא ישב איתנו בוועדות.
סימונה טסטה: אז מן הסתם יש לו תשובות ביד.
סימונה טסטה: הוא איתכם בדיאלוג.
אורנה לוי: תשובות שאנחנו מכירים.
אופיר אקוניס: האם הוא בדיאלוג כרגע?
אורנה לוי: לא.
אופיר אקוניס: הוא לא בדיאלוג.
אופיר אקוניס: זה חייב להיות עוד היום.
שלמה מסלאוי: אני רוצה לציין שיש להם את עורך דין עובדיה גולסטני, וחבל שהוא לא פה כי הוא מכיר את הנושא מההתחלה עד הסוף.
שלמה מסלאוי: היתה התנהלות מול ישראל שוורץ ולא קרה עם זה כלום.
שלמה מסלאוי: לכן, אני רוצה להציע שתצא מכאן הנחייה שמנכ"ל משרד השיכון ייפגש עם הנציגות של התושבים, ומשם צריך לראות איך מתקדמים.
אופיר אקוניס: שלמה, תודה.
אופיר אקוניס: אנחנו נעשה כעת שני דברים, ואנחנו נתחיל להקציב זמנים כי אחרת אי אפשר לצאת מכל התיאורים הפרוזאיים שאנחנו שומעים פה.
אופיר אקוניס: קודם כל, לגבי ועדת המשנה של מינהל מקרקעי ישראל - אני מבין שהתחלתם לעבוד במרץ 2010 בנושא כפר שלם.
אופיר אקוניס: אני מניח שעד מחצית אוקטובר תוכלו להעביר אלינו המלצות, תוכלו להעביר, או תידרשו להעביר המלצות גם אם הן המלצות ביניים, כי בזמן הזה אנחנו חוזרים מפגרת הקיץ, ונוכל לראות כיצד לקדם חקיקה מקבילה, או לראות מה יהיו המסקנות שלכם.
אופיר אקוניס: ובכלל, אני מבקש גם התייחסות של משרד האוצר בכתב וגם של משרד הבינוי והשיכון להצעת החוק של כפר שלם שתופץ ותועבר אליכם עכשיו.
אופיר אקוניס: לגבי העניין השני של שכונת הארגזים - אנחנו מבקשים פגישה עם המנכ"ל, לא עם מר שוורץ.
אופיר אקוניס: אפשר לעשות את זה עם מר שוורץ, אבל גם אפשר לראות את המנכ"ל.
אופיר אקוניס: אני מבקש שתטפלי בזה מייד אחרי הישיבה הזאת גם מול המנכ"ל וגם מול מר שוורץ עצמו.
אופיר אקוניס: בעניין הזה נסתפק בינתיים במנכ"ל.
אופיר אקוניס: אני אעלה את זה עם שר הבינוי והשיכון, ואני גם אציע לו לבקר במקום הזה.
אופיר אקוניס: זאת אומנם הבטחה של קודמיו הקודמים הקודמים הקודמים, אבל הוא עדיין צריך לראות את הבעיה.
אופיר אקוניס: הייתי מציע לו לעשות סיור בשני האתרים, גם בכפר שלם וגם בשכונת הארגזים.
אופיר אקוניס: את המסקנות שלכם לגבי שכונת הארגזים והבעיות שנודעו לנו כאן בישיבה בשעה האחרונה, אני מבקש להעביר אלינו גם כן עד תחילת מושב החורף, כמובן אחרי הידברות עם התושבים.
אמנון כהן: שלום לכולם, אנחנו פותחים את הדיון של ועדת הכלכלה, הנושא – תקנות רישום קבלנים לעבודות הנדסה בנאיות (אגרת רישיון)(תיקון), התשס"ט-2009, בקשה לדיון מחודש.
אמנון כהן: רציתם דיון מחדש - -
סמדר לוי זיזי: לא, רצינו רק תוספת קטנה לנוסח שכבר אושר על ידכם, התיקון שכבר אושר על ידכם ב- 25 בינואר.
לאה ורון: זה נקרא, מבחינת תקנון הכנסת "דיון מחדש" ויושב ראש הוועדה, או ממלא מקום יושב ראש הוועדה צריך תחילה לאשר את הבקשה לדיון מחדש מאחר והוועדה, בדיון האחרון שהתקיים בתקנות, אישרה את התקנות.
רוני סיגל: אני אעביר את התקנה, כבוד היושב ראש, ברשותך – אנחנו, למעשה, דנו בזה ארוכות ואישרנו לעשות שינוי שהאגרה תהיה לשנתיים, קצת בדומה לתקציב המדינה.
רוני סיגל: ההוצאות הקבועות שלנו להפקת אגרות הן ידועות.
רוני סיגל: אנחנו רוצים לחסוך את החיכוך עם הקבלנים, להקל על ה- -
אמנון כהן: עד היום זה היה פעם בשנה?
רוני סיגל: 30 שנה זה פעם בשנה, עכשיו אנחנו רוצים לעשות את זה פעם בשנתיים.
אמנון כהן: רישיון נהיגה הוא היום ל -10 שנים.
רוני סיגל: זה נכון, אבל אנחנו אמרנו – לפני שעושים איזה שינוי דרמטי, בואו נראה.
רוני סיגל: אנחנו גם בתוך הרישיון מפנים את המזמינים – תסתכלו באתר האינטרנט, אם חלו שינויים.
רוני סיגל: אז למעשה אנחנו רוצים לשנות.
רוני סיגל: עשינו דיון, אישרנו, הוועדה אישרה.
רוני סיגל: עכשיו, מה שקורה שבמסגרת הרצון ליישם את אותה החלטה אצלנו במשרד ראינו שהיתה בעיה לגבי השנה השניה.
רוני סיגל: לגבי מי שנרשם בשנה השניה – הוא לכאורה משלם אך ורק - - חשבו רק על הנושא של התשלום אבל לא חשבו על הנושא של מועד הרישיון, ואז יצא שהיו יוצאים רישיונות מבולבלים.
רוני סיגל: היום אנחנו מוצאים, כדי שנבקר את כל הקבוצה של 10,000 קבלנים, אנחנו יודעים – כולם מקבלים רישיון מה- 1.1 עד 31 בדצמבר.
רוני סיגל: קרה, בנוסח הזה, היתה אפשרות אולי לפרשן את זה אחרת, שאולי מי שנשרשם בשנה השניה יקבל עוד פעם רישיון לשנתיים.
רוני סיגל: ואז, יהיו רישיונות – חלק ככה וחלק אחרת.
רוני סיגל: איתי עצמון עזר לנו לתקן - -
אמנון כהן: אבל גם היום תיקנתם – עוד פעם ועוד פעם ובסוף – אני לא יודע מה הנוסח הסופי.
רוני סיגל: פה אנחנו כבר סגורים, יודעים מה, אנחנו רוצים לצאת לדרך, כי בסוף שנה, אני רוצה להתחיל להוציא כבר עוד חודש, להתחיל לעבוד על ההפקה, ואני רוצה שכבר ברשותך נצא לדרך.
רוני סיגל: יש לנו הרבה היערכות במשרד לתקנות האלה.
רוני סיגל: זה להפיק את הכל, לשנות, גם נושא של תשלומים.
רוני סיגל: הנושא של התשלומים הוא גם חשוב.
אמנון כהן: אז אנחנו מאשרים את פתיחת הדיון מחדש.
אמנון כהן: איתי עצמון יגיד לנו מה התיקון הנוסף שמבקשים רשם הקבלנים על מנת ליישם את זה כראוי גם לגבי חצאי שנה, שלא יהיה להם בלבול שם, שכל המערכת תעבוד כמו שצריך.
איתי עצמון: התיקון הראשון שמתבקש זה לעניין תוקף הרישיון – תקנה 3 לתקנות העיקריות.
איתי עצמון: כיום כתוב שתוקפו של רישיון הוא עד ל- 31 לדצמבר של השנה שבעדה הוא ניתן.
איתי עצמון: התיקון שאושר קבע שתוקפו של הרישיון הוא עד 31 בדצמבר של השנה העוקבת של השנה שבה ניתן, כלומר- לשנתיים.
איתי עצמון: התיקון שמבקש כרגע משרד הבינוי והשיכון: ,על אף האמור בתקנת משנה (א)...." שכבר אושרה- "...
איתי עצמון: נרשם קבלן לראשונה לאחר 1 בינואר של השנה השניה, כאמור בתקנה 1א', יהיה תוקפו של רישיון עד ה-31 בדצמבר של השנה שבה ניתן".
לאה ורון: רק רגע- אנחנו ביקשנו וקיבלנו את אישורו של יושב ראש הכנסת להמשיך את הישיבה לכמה דקות נוספות בזמן מליאת הכנסת, ובתנאי שלא מתקיימות הצבעות במליאה באותה עת.
אמנון כהן: תודה שהארת את עיניי כי אם לא – הייתי צריך לנעול את הישיבה ברגע זה.
אמנון כהן: תודה על כך שהארת את עינינו, תודה על כך שביקשת את האישור ואף קיבלת אותו.
איתי עצמון: כלומר, בעצם המשמעות – שאם ביקשתי להירשם באפריל אז תוקפו של הרישיון הוא עד 31 בדצמבר של אותה שנה שבה קיבלתי את הרישיון.
אמנון כהן: לפעם הראשונה.
אמנון כהן: בפעם הראשונה –אם, נניח, הוצאתי במרץ, אז זה עד סוף השנה.
אמנון כהן: רק לאחר מכן זה יהיה לשנתיים.
איתי עצמון: כלומר, יש מחזורים של שנתיים.
רוני סיגל: שכולם יסתיימו בשנתיים ויצאו בשנתיים.
אמנון כהן: זה עושה שכל.
איתי עצמון: התיקון השני, המשלים, נוגע למועד תשלום אגרת הרישיון ואני אגיד כאן את העקרונות כיוון שאת הנוסח אנחנו גיבשנו.
איתי עצמון: העקרונות ברורים.
איתי עצמון: בעצם, אגרה דו שנתית תשולם לא יאוחר מ-1 בינואר של השנה הראשונה של תקופת הרישיון או בתוך 40 יום מיום הנפקת הרישיון, לפי המאוחר.
איתי עצמון: זו ההוראה שקבועה היום, ואנחנו מתקנים אותה בהתאם לתיקון שנוגע לאגרה דו שנתית.
איתי עצמון: תיקון אחר: "על אף האמור בהוראה זו ..." היא תהיה תקנת משנה א, אנחנו נוסיף תקנת משנהא(1) שאומרת שכאשר נרשם קבלן לראשונה לאחר 1 בינואר של השנה השניה, ישלם את האגרה במועד הרישום או בתוך 40 ימים מיום הנפקת הרישיון, לפי המאוחר.
איתי עצמון: ואם לא שילם במועד – קבלן שלא שילם אגרת רישיון במועד, יש היום כבר תקנה כזו, תקנת משנה (ב) של תקנה 4 – אנחנו גם בה צריכים לעשות מספר התאמות.
איתי עצמון: קבלן שלא שילם אגרת רישיון במועד כאמור –זאת אומרת, או במועד של 1 בינואר של השנה הראשונה של תקופת הרישיון, שאמרתי – או במועד הרישום כפי שציינתי קודם לכן, לפי העניין, ישלם אגרה בשיעור העולה ב-100% על השיעור הנקוב בתקנות 1 או 1א' לפי העניין, ובעד כל תקופת רישיון שבה לא שולמה האגרה.
איתי עצמון: זה קיים גם היום, וזו התאמה, כאשר לעניין הזה – תקופת רישיון היא תקופת תוקפו של רישיון, כלומר – או שנתיים, או חלק מהשנה השניה, כמו שאמרנו- לפי העניין.
איתי עצמון: אלה התיקונים שאנחנו צריכים.
איתי עצמון: אני מבין שהמועד הוא 31 באוקטובר, נכנס לתוקף כל התיקון.
רוני סיגל: הסנקציה עבור היעדר תשלום – אנחנו צריכים, כרשם קבלנים, להמתין שנתיים?
רוני סיגל: אם, למשל, הוא לא שילם - -
קריאה: זה המון.
קריאה: הוא מפנה למועדים, זה בסדר.
קריאה: הוא מפנה למועדים ב- א, ו – א1.
סמדר לוי זיזי: יש הגדרה של תקופת רישיון – זה או שנתיים או שנה, לפי העניין, או לפי 3א' או א1 לפי העניין.
איתי עצמון: אתה שואל מה קורה אם הוא לא שילם – אם הוא שילם באיחור של חודש, למשל?
איתי עצמון: אני לא יודע מה קורה במקרה הזה.
איתי עצמון: אין היום הוראות בעניין הזה.
לאה ורון: אתם הם אלה שצריכים להציע לוועדה, ועורך הדין עצמון צריך לבדוק את זה.
רוני סיגל: יש שם הוראה בתקנה 4, שקובעת – ישלם, ושם יש את המועדים של א ו – א1.
איתי עצמון: תקנה 4(ב) אומרת היום: קבלן שלא שילם אגרת רישיון במועד, וכו' – ישלם אגרה בשיעור העולה ב-100% על השיעור הנקוב בתקנה 1 בעד כל שנה שבה לא שולמה האגרה.
איתי עצמון: זאת אומרת, גם היום זה בעד כל שנה, אז היינו צריכים לעשות התאמות מכיוון שלא מדובר היום על בעד כל שנה, אלא בעד תקופת הרישיון, כאשר תקופת הרישיון היא באמת או תקופה של שנתיים או תקופה שהיא חלק משנה.
איתי עצמון: מה אתם מציעים?
קריאה: נשאיר את הנוסח - -
לאה ורון: חשבתם על התקנות במשרד?
סמדר לוי זיזי: כן, כן.
לאה ורון: או שהשולחן של ועדת הכלכלה משמש אתכם בפעם השניה ללמוד את התקנות.
לאה ורון: אני ממש מתנצלת שזה התוכן וזו המילה אבל אנחנו עוברים פה תקנות של משרדי ממשלה חדשות לבקרים ולא נדרשים לכל כך הרבה שאלות ומהלכים כשעורך דין עצמון צריך לייצג את המשרד במקום להפך.
אמנון כהן: מה סיכמנו?
איתי עצמון: "בעד כל שנה" זה פשוט לא נכון לכתוב, מכיוון שיש לנו גם חלק משנה.
סמדר לוי זיזי: רשמנו – כל תקופת רישיון.
סמדר לוי זיזי: זה התיקון.
סמדר לוי זיזי: התיקון שביקשנו זה "כל תקופת רישיון", ואז הכנסנו הגדרה של "תקופת רישיון" שזה לפי או 3(א) או א1.
איתי עצמון: זה תיקון שלכם.
אמנון כהן: הניסוח סופי, אנחנו מסמיכים אותך בהתאם לעקרונות.
אמנון כהן: אנחנו מאשרים את תקנות רישום קבלנים לעבודות הנדסה בנאיות (אגרת רישיון)(תיקון), התשס"ט-2009- תשנו את התאריך.
אמנון כהן: מי בעד התקנות המתוקנות?
אמנון כהן: פה אחד, תודה.
אמנון כהן: הישיבה נעולה, גברתי, תגידי ליושב ראש הכנסת שאנחנו מודים לו ולא לקחנו הרבה זמן מזמן המליאה.
אמנון כהן: אני מודה לכם, הישיבה נעולה.
אופיר אקוניס: אנחנו בישיבה שלישית היום, הצעה לסדר-היום (דיון מהיר): סירוב רשם הקבלנים להנפיק קבלן רשום, של חבר הכנסת טלב אלסאנע.
אופיר אקוניס: להנפיק קבלן רשום למי?
אופיר אקוניס: תציג בבקשה את הבקשה שלך.
אופיר אקוניס: טלב אלסאנע: בוקר טוב, אדוני היושב-ראש, אורחים נכבדים.
אופיר אקוניס: הנושא הזה הוגש לפני תקופה מסוימת.
אופיר אקוניס: אומנם מדובר בהצעה לדיון מהיר, הדיון התעכב אבל טוב שזה מתקיים, וזה לקראת הפגרה.
אופיר אקוניס: לדעתי, הנושא מאוד-מאוד חשוב, במיוחד בתקופה הזו כשאנחנו רואים את העניין של הדירות והבניין והמחירים, והכול עולה.
אופיר אקוניס: יש גם חשיבות לנושא כי זה יכול לתרום בענף הבניין עצמו גם לקבלנים.
אופיר אקוניס: מה שקרה כאן, כבוד היושב-ראש, שבמשך תקופה יש קבלנים מאושרים על-ידי המדינה, וכל מי שנרשם יצא מתוך הנחה שהוא משלים את חובותיו והוא מקבל את התעודה של קבלן רשום.
אופיר אקוניס: כך היה נהוג על-ידי רשֶמֶת הקבלנים שהיתה קודם לכן – כשאני מבין שהרשם היה היועץ שלה אז – והמדיניות הזאת השתנתה באופן פתאומי.
אופיר אקוניס: שום דבר, שום שינוי ענייני שמחייב שינוי מדיניות לא היה, והבוגרים שסיימו ניגשים, מבקשים, והרשם מסרב.
אופיר אקוניס: מדובר באנשים שהשקיעו ממיטב כספם, זמנם – נסיעות, הוצאות – מתוך הנחה שאחרי שהם מקבלים את ההכשרה הם יכולים להתמודד ולקבל את הזכות להיות רשומים ואת תעודת הקבלן הרשום, שמקנה להם זכויות ויתרונות.
אופיר אקוניס: הסירוב גורם לכך שאותם אנשים לא מקבלים תעודת קבלן רשום ולא יכולים להתמודד במכרזים.
אופיר אקוניס: הדבר הזה גורם לכך שהם נאלצים לקבל את העבודה דרך קבלן רשום שזוכה, ואז מבצעים את העבודה, והוא מקבל את העמלה.
אופיר אקוניס: הם עושים את העבודה בסופו של דבר אבל הם צריכים להפסיד כסף, ואנחנו כולנו חושבים שמי שזכה במכרז הוא שמבצע, ולא כך המצב, זה שמבצע מקבל כסף מבלי לבצע את העבודה.
אופיר אקוניס: אנחנו מעודדים תופעה של תחמנות, רמאות, חוסר שקיפות, כדי להגן על קבוצה קטנה לפעמים של קבלנים.
אופיר אקוניס: במקום שיהיו לנו עוד קבלנים חדשים להתמודד ולהגביר את התחרות ולשפר את השירות ולהוריד את המחירים – אנחנו גורמים לצוואר בקבוק, המספר קטן יותר וההתמודדות קשה יותר.
אופיר אקוניס: למדינה לדעתי אין שום אינטרס במציאות הקיימת, יש נזק שנגרם.
אופיר אקוניס: רוצים לבטל את הקורסים האלה, מודיעים – אנחנו מבטלים, אנשים לא משלמים מכספם, לא רוצים לתת להם תעודות, צריך להחזיר להם את כספם ולהגיד להם חבל על הזמן שאתם הפסדתם.
אופיר אקוניס: אי-אפשר להעמיד את האנשים שיצאו מתוך הנחה וסמכו על מציאות מסוימת, אחר כך באופן רטרואקטיבי, בגלל שהתחלפו אנשים – מחליפים את הגישה.
אופיר אקוניס: זה דבר לא מתקבל על הדעת, לא הוגן.
אופיר אקוניס: לפני שאנחנו נקבל את התשובה, אני מבקש שאנשים שהם מעורבים ובקיאים בנושא יציגו את העמדה שלהם ואז נשמע את התשובה.
אופיר אקוניס: קודם נשמע את רשם הקבלנים, אתה הטחת בו האשמות.
אופיר אקוניס: טלב אלסאנע: היושב-ראש, אין ספק שאנחנו רוצים לשמוע אותו.
אופיר אקוניס: נשמח לשמוע אותו, אבל כדי שתהיה תמונה מלאה, שיתייחס לכל הדברים, אנחנו נאפשר גם לעורך-דין מחמוד ממכללת אלפא להתייחס.
אופיר אקוניס: אני הבנתי על מכללת אלפא.
אופיר אקוניס: אני מבקש מרשם הקבלנים – אתה אמרת משהו על המדינה, על מדיניות שמקיימת המדינה – נשמע אותו ואחר כך נאפשר.
אופיר אקוניס: רוני סיגל: רוני סיגל, רשם הקבלנים.
אופיר אקוניס: המדיניות שקבועה בחוק - חוק רישום קבלנים לעבודות הנדסה בנאיות.
אופיר אקוניס: המסגרת המשפטית שבה אני פועל היא מסגרת שקבועה כבר מספר שנים, על-פיה מועמד צריך להוכיח גם הכשרה וגם ניסיון רלוונטי.
אופיר אקוניס: מדובר בהכשרה לענפים ראשיים או בהכשרה לענפי משנה; מדובר במהנדסים, מהנדסים אזרחיים, הנדסאים, מנהלי עבודה מוסמכים.
אופיר אקוניס: הפסיקה בנושא הזה היא חד-משמעית בשנים האחרונות והיא קובעת שמי שמבקש להירשם בענף ראשי, צריך להוכיח שהוא מנהל עבודה מוסמך.
אופיר אקוניס: הנושא הזה והטענות שמעלה כבוד חבר הכנסת טלב אלסאנע נדונו גם בערכאות.
אופיר אקוניס: על רשם הקבלנים קיימת אינסטנציה של ועדת ערר, יושבים שם חמישה נציגים, ראש ההרכב הוא נשיא בית-משפט מחוזי בדימוס.
אופיר אקוניס: אנחנו פועלים על-פי ההנחיות והנושאים האלה גם נדונו בערעורים מינהליים ובבג"ץ.
אופיר אקוניס: בהתאם להנחיות האלה – ההנחיות המשפטיות שקיימות – אותו מועמד חייב להוכיח שהוא מנהל עבודה מוסמך ולהוכיח ניסיון רלוונטי של שש שנים, מעבר להכשרתו, והניסיון הזה נבדק באופן ספציפי בכל תיק ותיק.
אופיר אקוניס: לכן, הטענות על אפליה וטענות של שיקולים זרים ושיקולים אחרים, הן לא ממין העניין.
אופיר אקוניס: (יושב-ראש הוועדה אופיר אקוניס יוצא מישיבת הוועדה; מ"מ היו"ר – אמנון כהן)
טלב אלסאנע: יש מקרים של בוגרים שיש להם ניסיון של עשרות שנים – יותר מ-10 שנים, 17, 20 שנה.
טלב אלסאנע: היו"ר אמנון כהן: בתור מה?
טלב אלסאנע: בתור מי?
טלב אלסאנע: טלב אלסאנע: בתור קבלני בניין.
טלב אלסאנע: הם גם עברו את ההכשרה, גם יש להם את הניסיון וגם לא קיבלו את האישור.
טלב אלסאנע: דבר שני, אתה דיברת על העניין של הוראות החוק.
טלב אלסאנע: על-פי הוראות החוק אני מבין גם שהם זכאים להירשם בענף המשנה.
טלב אלסאנע: האם אתה גם דאגת לרשום אותם בענף משנה – לא בענף הראשי?
טלב אלסאנע: רוני סיגל: תיכף נגיע לזה.
טלב אלסאנע: היו"ר אמנון כהן: אני גם רוצה להבין את הנושא לעומק.
טלב אלסאנע: כל כמה זמן אתם עושים עדכונים?
טלב אלסאנע: נניח הוא מדבר על 30 שנה.
טלב אלסאנע: כל כמה זמן יש בדיקת הכשרה איזה סטטוס לתת לו?
טלב אלסאנע: עד איזה גובה בניין אפשרי?
טלב אלסאנע: רוני סיגל: באופן עקרוני, הפנקס מתחלק לענפים ראשיים – ענף בנייה, ענף כבישים, תשתיות, יש את ענף הגשרים ענף 300, יש ביוב ניקוז ומים, אלה ענפים ראשיים.
טלב אלסאנע: כל ענף ראשי כולל גם ענפי משנה.
טלב אלסאנע: ענפי המשנה לדוגמה בענף ראשי בנייה זה ענף השיפוצים, יש ענף איטום, יש ענף חשמל, יש ענף מיזוג אוויר, וכן הלאה.
טלב אלסאנע: למעשה, אלה עבודות שמרכיבות את הענף הראשי, וגם בענפים אחרים – בענף תשתיות וכבישים יש ענפי משנה.
טלב אלסאנע: התנאים והמבחנים לכל ענף ראשי ולכל ענף משנה קבועים בחוק, יש תקנות.
טלב אלסאנע: למעשה, כשאנחנו מדברים על מהנדס – כשמהנדס רוצה להירשם הוא צריך להוכיח, מעבר להיותו מהנדס אזרחי, שהוא צבר ניסיון של לפחות שנתיים בביצוע עבודות, בניהול עבודות, כשאני רוצה להבהיר למי ששכח מה מטרת החוק, ודווקא בנקודה הזאת של קיצור התקופה או משך התקופה או סוג ההכשרה.
טלב אלסאנע: למעשה, אותו קבלן שנרשם מקבל רישיון לבצע עבודות בביליוני שקלים.
טלב אלסאנע: כמדינה, אנחנו חייבים לזכור וחייבים להדגיש את זה, שנושא הבטיחות פה הוא ראשון במעלה, כמו גם ההכשרה והניסיון שהוא צבר.
טלב אלסאנע: כשאני מבקש לבדוק – וכרשם קבלנים אנחנו בודקים כל תיק – אני לא עובד בחלל ריק.
טלב אלסאנע: יש ארגון שלם מסביב, יש עובדים ברמת הרכזים, מעבירים תיקים לממונים, וכל תיק נבדק על-ידי ועדת מומחים שמורכבת מנציגים של המוסדות המדעיים.
טלב אלסאנע: זה אומר שההלכות האלה שמתקבלות מהפסיקה ומכל הערכאות שדיברתי עליהן, הן למעשה משליכות ועל-פיהן פועל הארגון, פועל רשם הקבלנים, ושוב, רשם הקבלנים לא פועל בחלל ריק.
טלב אלסאנע: לאה ורון: החוק או חקיקת המשנה הם שקובעים מה ההכשרה הנדרשת על מנת להירשם בענף ראשי?
טלב אלסאנע: רוני סיגל: החוק קובע את המסגרת הנורמטיבית.
טלב אלסאנע: לאה ורון: ברור שחוק קובע את המסגרת הנורמטיבית.
טלב אלסאנע: אני שואלת האם הוא מגדיר.
רוני סיגל: קיימות תקנות שמגדירות.
רוני סיגל: לדוגמה, בענף מהסוג שאנחנו מדברים עליו, מנהלי עבודה.
רוני סיגל: לאה ורון: בנייה.
רוני סיגל: רוני סיגל: בבנייה, ההגדרה היא ניסיון ראשון במעלה, והוא מגדיר מה זה ניסיון ראשון במעלה: 50 יחידות דיור, 5,000 מטר רבוע.
רוני סיגל: יש הגדרות בתקנות, כשלמעשה הנושאים האלה מתבררים גם בכל תיק ותיק כי הניסיון בהכרח הוא לא דומה וכל מועמד מציג איזשהו ניסיון אחר, וצריך לשייך אותו לענף וצריך לשייך אותו להיקפים וצריך לקבוע האם הניסיון רלוונטי.
אמנון כהן: אני רוצה להבין.
אמנון כהן: אמרת קבלן שהוא מהנדס או הנדסאי, או מנהל עבודה מוסמך.
אמנון כהן: רוני סיגל: אמת.
אמנון כהן: היו"ר אמנון כהן: אם הוא עבר את השלבים האלה של תעודת מהנדס, הוא מקבל מבחינת הדירוג... רוני סיגל: הוא צריך לצבור ניסיון רלוונטי לענף.
אמנון כהן: למשל אם הוא רוצה בגשרים.
אמנון כהן: כמה מטרים הוא בנה – בא פקח ובודק.
אמנון כהן: מה הטיעון פה?
אמנון כהן: אחרי שהם לא עוברים את ההסמכה או אין להם תעודה, לכן הם לא מקבלים?
אמנון כהן: רוני סיגל: כשאנחנו מדברים על ההכשרות של מנהל עבודה מוסמך, אנחנו מכירים בשנים האחרונות- וזאת הפסיקה ועל-פיה אני מונחה – להכיר במנהל עבודה מוסמך בלבד, דהיינו אדם שעבר את ההכשרה ורשום ברשימת מנהלי העבודה המוסמכים במשרד התעשייה והמסחר.
אמנון כהן: היו"ר אמנון כהן: איפה הוא לומד?
רוני סיגל: הוא לומד בתמ"ת.
רוני סיגל: התמ"ת הוא הגוף, שלום בן משה הוא אחראי אגף ההכשרות, והנושא הזה מטופל בתמ"ת.
רוני סיגל: טלב אלסאנע: תגיד לנו אם כך, מה נפקות כל הקורסים האלה – בשביל מה הם והאם הפסיקה מתייחסת לכל מקרה ספציפית?
רוני סיגל: אין לכם הנחיות כלליות?
רוני סיגל: אני ניגש לקורס, אני רוצה לדעת מתי אני יכול לקבל, אם אני יכול לקבל, או שזה עניין שתלוי בשיקול-הדעת שלך או של מאן דהוא – רוצה נותן, לא רוצה לא נותן.
רוני סיגל: היו"ר אמנון כהן: לא.
רוני סיגל: יש תעודה, הוא אומר.
רוני סיגל: מחמוד שרקאוי: יש תעודה מהמדינה.
רוני סיגל: טלב אלסאנע: מה אתם עושים מבחינת השקיפות?
רוני סיגל: אנשים כאן לא יודעים, הכול לפי המזל שלהם ולפי מצב-הרוח.
רוני סיגל: רוני סיגל: אתייחס לנושא הקורסים וההכשרות.
רוני סיגל: כשאנחנו מדברים על מנהלי עבודה מוסמכים – וזאת ההלכה בשנים האחרונות – אין חוסר שקיפות.
רוני סיגל: הם אמורים לדעת שזה מנהל עבודה מוסמך.
רוני סיגל: למעשה הוא נכנס לתוך רשימה שכזאת, מה גם שמייד אחרי כן הוא אמור להתמנות לאתרים, והמינויים באתרים אצל המפקח האזורי בתמ"ת - באגף הפיקוח על הבטיחות, המפקח הארצי על הבטיחות בעבודה – המינויים האלה למעשה מעידים על הניסיון שהוא צבר בתחומים האלה שלהם הוא טוען.
רוני סיגל: כמובן שאם ההכשרה הזאת היא שלב או נדבך מסוים שהוא מוכר על-ידי האגף להכשרה המקצועית לצורך הכשרתו כמנהל עבודה מוסמך, אלה עניינים שהם בשיקול-דעתו להכשרה של האגף של התמ"ת.
רוני סיגל: אנחנו ברשם הקבלנים מקבלים למעשה את ההכשרה הזאת כהכשרה מקובלת.
רוני סיגל: מנהל עבודה מוסמך מבחינתנו – זאת התעודה שמעידה על ההכשרה הרלוונטית, ומכאן אנחנו בודקים, וזה לנושא של השקיפות, את הניסיון הרלוונטי.
רוני סיגל: ניסיון בגשרים הוא ניסיון שצריך להיות מוכח בגשרים; ניסיון בכבישים, וכן הלאה.
רוני סיגל: ברכה ארג'ואני: אבל איך הוא יוכיח ניסיון אם אין לו רישיון מוכר?
אמנון כהן: חבר הכנסת טלב אלסאנע, מי רצית שיציג?
אמנון כהן: רוני, אנחנו נשמע את המקרים ונראה אם הם עומדים בסטנדרטים כאלה או אחרים, או שיש פה איזשהו קיפוח שאנחנו מגלים, או אולי אין מספיק שקיפות ואז חושבים שפה משהו כך או משהו אחרת.
אמנון כהן: נעשה סבב לשמוע את הטיעונים, ואז תתייחסו.
אמנון כהן: אתם יכולים לרשום כרגע את הטיעונים של כל אחד, ואז תתייחסו לגופו של עניין.
אמנון כהן: מחמוד שרקאוי: עורך-דין שרקאוי, מנהל כללי של רשת אלפא, ובתור עורך-דין עוסק בתחום רישום קבלנים מזה 12 שנים רצופות.
אמנון כהן: היו"ר אמנון כהן: מה הבעיה, מה אתה מגלה?
אמנון כהן: מחמוד שרקאוי: אל"ף, כבודו מר רוני סיגל שימש יועץ משפטי של הגברת מלי שנים.
אמנון כהן: ישבנו על שולחן הדיונים, והגברת אישרה הרבה קבלנים, הנפיקה הרבה רישיונות, והוא ישב – הוא ואני ישבנו על הרבה תיקים במשרד של מלי לבד, היינו רואים תיקים, והוא היה אומר: זה בסדר, אני מאשר, והיא לא היתה מתנגדת.
אמנון כהן: חלק עברו לוועדה מייעצת.
אמנון כהן: רוני סיגל: אני הייתי מאשר?
אמנון כהן: מחמוד שרקאוי: חלק עברו לוועדה מייעצת, וזה גם נרשם בפרוטוקול.
אמנון כהן: ישבנו, אני ואתה, על שולחן עגול במשרד של הגברת מלי ובדקנו תיקים.
אמנון כהן: אני ואתה ישבנו.
אמנון כהן: רוני סיגל: ואני אישרתי תיקים.
אמנון כהן: ..
אמנון כהן: מחמוד שרקאוי: היא אישרה.
אמנון כהן: היא אישרה.
אמנון כהן: אתה ישבת, אתה היועץ המשפטי שלה הרי.
אמנון כהן: אתה יכולת להגיד לה "סטופ", את טועה, את לא משפטנית, אני משפטן.
אמנון כהן: אז היא אישרה תיקים, וכבודו ישב ושמע וראה, והייתי אני ניגש למדפסת ומוציא אגרות.
אמנון כהן: היו"ר אמנון כהן: אז מה הבעיה?
מחמוד שרקאוי: היום השתנתה הגברת, בא מר רוני סיגל, עצר הכול.
מחמוד שרקאוי: זה אל"ף.
מחמוד שרקאוי: לעניין שהוא מבקש רק מנהל עבודה, תקנה 2(ב) לתקנות רישום קבלנים משנת 82' קבעה במפורש – והגברת הסתמכה על תקנה זו – ומר רוני ישב וראה.
מחמוד שרקאוי: כך קובעת התקנה: "הרשם רשאי לראות סיום בהצלחה של קורס קבלנים או מנהלי עבודה מוסמכים שאישר האגף להכשרה כעבודות מסוג ראשון במעלה, ובלבד שהמבקש הינו בעל שש שנות ניסיון".
מחמוד שרקאוי: זאת אומרת, התקנה התייחסה גם לקורסים של קבלנים, לא רק מנהלי עבודה.
מחמוד שרקאוי: היום מר רוני סיגל רוצה רק מנהלי עבודה.
מחמוד שרקאוי: התקנה קבעה במפורש קורסים לקבלנים לאחר שש שנים ניסיון, יכול להירשם, ועל סמך זה הגברת רשמה מאות אלפי קבלנים.
מחמוד שרקאוי: היו"ר אמנון כהן: מי זאת הגברת?
מחמוד שרקאוי: מחמוד שרקאוי: הרשמת לשעבר.
מחמוד שרקאוי: מאות אלפי קבלנים נרשמו על סמך תקנה זו.
מחמוד שרקאוי: רוני סיגל: יש 10,000 קבלנים.
שלום בן משה: אתה אומר מאות אלפים, בסוף לא יישארו עובדים.
שלום בן משה: מחמוד שרקאוי: לא.
שלום בן משה: זו תחרות הוגנת.
שלום בן משה: יש הרבה קבלנים.
שלום בן משה: אנחנו רואים גם מכרזים.
לאה ורון: מאות.
לאה ורון: לא אלפי.
לאה ורון: מחמוד שרקאוי: אנחנו בתור עורכי-דין רואים מכרזים במיליונים, מבקשים קבלן משנה לבצע להם עבודות.
לאה ורון: החברות יושבות במגדלי עזריאלי, אין להם כלים בכלל, יש להם עורך-דין.
לאה ורון: היו"ר אמנון כהן: הם זוכים במכרז, נותנים לקבלן משנה.
לאה ורון: מחמוד שרקאוי: כמה אתה רוצה?
לאה ורון: 7%, 8%, זה 40 מיליון שקל - 3% סגרנו, לך תחתום, והוא מבצע את העבודה, ומי שמבצע זה לא קבלן רשום.
לאה ורון: זה מסחר שמגלגל מיליונים, והם לא רשומים.
לאה ורון: אז היתה הגברת מלי מעודדת לימודים.
לאה ורון: טלב אלסאנע: אולי צריך להקים ועדת חקירה מי מרוויח מהמצב הקיים.
מחמוד שרקאוי: הגברת מלי ישראלי הגיעה גם לוועדות הקבלה של הקורסים, הגיע גם מר אילן אליהו.
מחמוד שרקאוי: היו"ר אמנון כהן: מה הבעיה, עוד לא הבנתי.
מחמוד שרקאוי: הבעיה שמר רוני סיגל עצר.
מחמוד שרקאוי: היו"ר אמנון כהן: מה עצר?
מחמוד שרקאוי: אם יש הכשרה, מה הוא עצר?
מחמוד שרקאוי: מחמוד שרקאוי: החבר'ה פה נתקעו עם תעודות מהמדינה.
מחמוד שרקאוי: היו"ר אמנון כהן: מי נתקע עם תעודות?
מחמוד שרקאוי: מחמוד שרקאוי: אלפים.
מחמוד שרקאוי: ברשותך, שתי נקודות חשובות מאוד.
מחמוד שרקאוי: לעניין הוועדה, סעיף 4(ב)(2) קבע במפורש: בוגרי הקורסים יהיו זכאים לרישום בענף משנה.